Projektas

LIETUVOS RESPUBLIKOS

LABDAROS IR PARAMOS ĮSTATYMO NR. I-172 13 STRAIPSNIo PAKEITIMO

ĮSTATYMAS

2021 m. d. Nr.

Vilnius

1 straipsnis. 13 straipsnio pakeitimas

1.	Pakeisti 13 straipsnio 2 dalį ir ją išdėstyti taip:

„ 2. Paramos gavėjo statuso suteikimo juridiniams asmenims, įskaitant pakartotinį šio statuso suteikimą, ir panaikinimo bei sustabdymo ir atnaujinimo tvarka nustatoma Juridinių asmenų registro nuostatuose, kuriuos tvirtina Vyriausybė.

2.	Papildyti 13 straipsnį nauja 7 dalimi:

„7. Juridinių asmenų registro tvarkytojas savo iniciatyva sustabdo Juridinių asmenų registre įregistruoto paramos gavėjo statusą, kai konstatuojama, kad paramos gavėjas, teikdamas metinių finansinių atsaskaitų rinkinį ir metinį pranešimą, veiklos ataskaitą ir metinę ataskaitą, Juridinių asmenų registro tvarkytojui nepateikė visų teisės aktuose reikalaujamų duomenų ir per 5 darbo dienas, po to kai buvo įspėtas, neištaisė nustatytų trūkumų. Juridiniam asmeniui paramos gavėjo statusas atnaujinamas nustačius, kad trūkumai buvo pašalinti”.

3. Buvusias 13 straipsnio 7 ir 8 dalis laikyti atitinkamai 8 ir 9 dalimis.

2 straipsnis. Įstatymo įsigaliojimas ir įgyvendinimas

1.	Šis įstatymas įsigalioja nuo 2021 m. spalio 1 d.

2.	Iki šio įstatymo įsigaliojimo Vyriausybė turi Juridinių asmenų registro nuostatus suderinti su šio įstatymo nuostatomis.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia

Seimo narė	Asta Kubilienė